KAS oled pannud tähele, kuidas lapsed küsimusi esitavad? Paljud hakkavad küsima niipea, kui nad õpivad rääkima. Nad vaatavad sulle teadmisjanuliste silmadega otsa ja võivad pärida midagi sellist nagu, miks on taevas sinine, millest on tehtud taevatähed või kes õpetas linnud laulma. Võib-olla oled tõdenud, et sellistele küsimustele polegi alati nii lihtne vastata. Sinu parimale selgitusele võib järgneda uus miks.